ಕಲಿಯುಗ ಕೊರೋನಾ ಯುಗವಾಗುತ್ತಿದೆ: ಮುರುಘಾ ಶರಣರು ಆತಂಕ ಚಿತ್ರದುರ್ಗ: ಕಲಿಯುಗ ಎಂಬುದು ಕೊರೋನಾ ಯುಗವಾಗಿ ಹೆಸರು ಪಡೆಯುತ್ತಿದೆ. ಅದರ ದೃಷ್ಟಿಯಲ್ಲಿ ಎಲ್ಲರೂ ಒಂದೇ ಆಗಿದ್ದಾರೆ. ಇದು ಕಡಿಮೆ ಆಗುವ ಲಕ್ಷಣಗಳು ಕಾಣಿಸುತ್ತಿಲ್ಲ. ಈ ತೀವ್ರ ಪರಿಸ್ಥಿತಿಯಲ್ಲಿ ಜಾಗೃತಿ ಮೂಡಿಸುವುದೇ ಅಸಾಧ್ಯ ಎನಿಸಿದೆ ಎಂದು ಚಿತ್ರದುರ್ಗದ ಮುರುಘಾ ಮಠದ ಡಾ.ಶಿವಮೂರ್ತಿ ಮುರುಘಾ ಶರಣರು ಕಳವಳ ವ್ಯಕ್ತಪಡಿಸಿದ್ದಾರೆ. ಮುರುಘಾ ಮಠದಲ್ಲಿ ನಡೆದ ಸುದ್ದಿಗೋಷ್ಠಿಯಲ್ಲಿ ಮಹಾಮಾರಿ ಕೊರೋನಾ ಬಗ್ಗೆ ಮಾತನಾಡಿದ ಅವರು, ಕೊರೋನಾ ಹರಡುತ್ತಿರುವ ವೇಗ ಆತಂಕ ಮೂಡಿಸುತ್ತದೆ. ಈಗಿನ ಕಲಿಯುಗ ಕೊರೋನಾ ಯುಗವಾಗಿ ಹೆಸರು ಪಡೆಯುತ್ತಿದೆ. ಅದು ದಿನದಿಂದ ದಿನದಿಂದ ದಿನಕ್ಕೆ ಕೊರೋನಾ ಕಾಟ ಹೆಚ್ಚಾಗುತ್ತಿದೆ, ಕಡಿಮೆ ಆಗುವ ಲಕ್ಷಣ ಕಾಣುತ್ತಿಲ್ಲ, ಕೊರೋನಾ ದೃಷ್ಠಿಯಲ್ಲಿ ಎಲ್ಲರೂ ಒಂದೇ ಆ ಜಾತಿ ಈ ಜಾತಿ ಎನ್ನುವ ವಿಭಜನೆ ಮಾಡುವುದಿಲ್ಲ. ಅದು ಅಧಿಕಾರ ಇದ್ದವರು, ಇಲ್ಲದವರು, ಎಂದು ವಿಭಜನೆ ಮಾಡುವುದಿಲ್ಲ. ಈಗಾಗಲೇ ಸಿನಿಮಾ ನಟ ನಟಿಯರುಗೂ ಸ್ಪರ್ಶ ಮಾಡಿದೆ. ಕೇಂದ್ರ ಗೃಹ ಸಚಿವ ಅಮಿತ್ ಶಾ,ಮುಖ್ಯಮಂತ್ರಿ ಯಡಯೂರಪ್ಪ, ಮಧ್ಯ ಪ್ರದೇಶದ ಸಿಎಂ, ಹಾಗೂ ರಾಜ್ಯದ ಶಾಸಕರು, ಸಚಿವರಿಗೂ ಸೋಂಕು ಬಂದು ಹೋಗಿದೆ. ಜನ ಸಾಮಾನ್ಯರಿಗೆ ಬಂದಿದೆ. ಅವರೆಲ್ಲರ ಆರೋಗ್ಯಕ್ಕಾಗಿ ಹಾರೈಸಿ ಪ್ರಾರ್ಥಿಸೋಣ ಎಂದಿದ್ದಾರೆ. Siddaramaiah: ಸಿದ್ದರಾಮಯ್ಯಗೆ ಕೊರೋನಾ ಸೋಂಕು ದೃಢ ಒಂದೇ ಆಸ್ಪತ್ರೆಯಲ್ಲಿ ಹಾಲಿ ಸಿಎಂ, ಮಾಜಿ ಸಿಎಂಗೆ ಚಿಕಿತ್ಸೆ ಅಲ್ಲದೆ, ಕೊರೋನಾ ಹೆಚ್ಚುತ್ತಿರುವ ಈ ಸಂದರ್ಭದಲ್ಲಿ ಜಾಗೃತಿ ಅಭಿಯಾನ ಮಾಡುವುದೇ ಪ್ರಶ್ನೆಯಾಗಿದೆ, ಜಾತೀಯತೆ, ಅಸ್ಪೃಶ್ಯತೆಗಳಾಗಿದ್ದರೆ ಬೀದಿಯಲ್ಲಿ ಪಾದಯಾತ್ರೆ ಮಾಡಿ ಜಾಗೃತಿ ಮಾಡಬಹುದಿತ್ತು, ಈಗ ನಾವು ಎಲ್ಲಿಗಾದರೂ ಹೋದರೆ ಜನರು ಸೇರುತ್ತಾರೆ. ನಮ್ನ ಬಳಿ ಅವರೇ ಬರುತ್ತಾರೆ. ಹೀಗಿರುವಾಗ ನಮ್ಮಿಂದ ಅವರಿಗೆ, ಅವರಿಂದ ನಮಗೆ ಸೋಂಕು ತಗಲಬಹುದು. ಈ ತೀವ್ರ ತರಹದ ಸೂಕ್ಷ್ಮ ಸಂದರ್ಭದಲ್ಲಿ ಕೊರೋನಾ ವಿರುದ್ಧ ಜಾಗೃತಿಗೆ ಅಸಾಹಯಕರಾಗಿದ್ದೇವೆ ಎನಿಸಿದೆ ಎಂದು ಮುರುಘಾ ಶರಣರು ಹತಾಶೆ ವ್ಯಕ್ತಪಡಿಸಿದ್ದಾರೆ.ಸಿಎಂ ಯಡಿಯೂರಪ್ಪ ನಿನ್ನೆ ಕೊರೋನಾ ಸೋಂಕಿನಿಂದ ಆಸ್ಪತ್ರೆಗೆ ದಾಖಲಾಗಿದ್ದರು. ಇವತ್ತು ಮಾಜಿ ಸಿಎಂ ಸಿದ್ದರಾಮಯ್ಯ ಮೂತ್ರಕೋಶ ಸೋಂಕಿನಿಂದ ಆಸ್ಪತ್ರೆಗೆ ದಾಖಲಾಗಿದ್ದಾರಾದರೂ ಅವರಿಗೂ ಕೂಡ ಕೋವಿಡ್ ಪಾಸಿಟಿವ್ ಬಂದಿದೆ. ಕೇಂದ್ರ ಗೃಹ ಸಚಿವ ಅಮಿತ್ ಶಾ, ಮಧ್ಯ ಪ್ರದೇಶ ಸಿಎಂ ಶಿವರಾಜ್ ಸಿಂಗ್ ಚೌಹಾಣ್, ತಮಿಳುನಾಡು ರಾಜ್ಯಪಾಲರು ಹೀಗೆ ಅನೇಕ ಗಣ್ಯರಿಗೆ ಸೋಂಕು ತಗುಲಿದೆ. ಉತ್ತರ ಪ್ರದೇಶದ ಸಚಿವೆಯೊಬ್ಬರು ಕೋವಿಡ್ಗೆ ಬಲಿಯೂ ಆಗಿದ್ದಾರೆ. ಇದೇ ವೇಳೆ, ರಾಜ್ಯದಲ್ಲಿ ಕೊರೋನಾ ಸೋಂಕು ಪ್ರಕರಣಗಳ ಸಂಖ್ಯೆ ಒಂದೂವರೆ ಲಕ್ಷ ಸಮೀಪಿಸಿದೆ.ವರದಿ: ವಿನಾಯಕ ತೊಡರನಾಳ್